Ընտանեկան բռնության դեմ առանձին օրենք ունենալու ջատագով «Ընդդեմ կանանց նկատմամբ բռնության» կոալիցիան այսօր տարածած հայտարարությամբ իր անհամաձայնությունն է հայտնում օրինագծում կատարված փոփոխություններին: Ընտանեկան բռնության խնդրով զբաղվող հասարակական մասնագիտացված կառույցը պահանջում է Կառավարությունից վերականգնել օրինագծի նախկին անվանումը, որը, կոալիցիայի պնդմամբ, համապատասխանում էր ընտանեկան բռնությունը կարգավորող իրավական փաստաթղթերի միջազգային ձևակերպմանը: